Virallinen lehti nro C 371 , 08/12/1997 s. 0201



A4-0355/97 Ehdotus yhteiseksi toiminnaksi järjestäytyneen rikollisuuden torjunnan alan kansainvälisten sitoumusten soveltamista ja täytäntöönpanoa koskevan arviointijärjestelmän perustamisesta (10406/2/97- C4-0479/97 - 97/0912(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan kolmas a viite (uusi) >EP:n äänestyksessä hyväksytty teksti> ottaa huomioon johtopäätökset, jotka oikeus- ja sisäasiain neuvosto esitti 28 päivänä huhtikuuta 1997 järjestäytynyttä rikollisuutta käsittelevän korkean tason työryhmän selvityksestä, (Tarkistus 2) Johdanto-osan 1 kappale >Alkuperäinen teksti> on tarpeellista parantaa unionissa ja muualla hyväksyttyjen välineiden täytäntöönpanoa kansallisella tasolla, erityisesti järjestäytyneen rikollisuuden torjumiseksi, >EP:n äänestyksessä hyväksytty teksti> on tarpeellista parantaa unionissa ja muualla hyväksyttyjen välineiden täytäntöönpanoa kansallisella tasolla, erityisesti yhteistyön tekemiseksi ja järjestäytyneen rikollisuuden kaikkien muotojen torjumiseksi yhteisössä ja sen ulkopuolella, (Tarkistus 6) 2 artiklan a kohta >Alkuperäinen teksti> a) Järjestäytyneen rikollisuuden torjunnan monialaisen työryhmän (lyhennettynä 'MAT') jäsenet määrittävät kutakin arviointikertaa varten puheenjohtajavaltion ehdotuksesta tarkan arviointiaiheen sekä vuosittain vähintään viiden jäsenvaltion arviointijärjestyksen. >EP:n äänestyksessä hyväksytty teksti> a) Järjestäytyneen rikollisuuden torjunnan monialaisen työryhmän (lyhennettynä 'MAT') jäsenet määrittävät komission ehdotuksesta tarkan arviointikohteen sekä vuosittain vähintään viiden jäsenvaltion arviointijärjestyksen. (Tarkistus 5) 2 artiklan b kohta >Alkuperäinen teksti> b) Arvioinnin valmistelee neuvoston puheenjohtajana toimiva jäsenvaltio neuvoston pääsihteeristön avustamana. Komissio osallistuu täysimääräisesti työhön. >EP:n äänestyksessä hyväksytty teksti> b) Arvioinnin valmistelee komissio yhteistyössä neuvoston kanssa. (Tarkistus 7) 3 artiklan a kohta >Alkuperäinen teksti> a) Jokainen jäsenvaltio ilmoittaa puheenjohtajavaltion aloitteesta neuvoston pääsihteeristöön yhdestä kolmeen asiantuntijaa, joilla on perusteellinen kokemus järjestäytyneen rikollisuuden torjunnasta arvioinnin kohteena olevalla alalla, joiden kokemus on hankittu erityisesti lakien soveltamisesta vastaavassa elimessä, esimerkiksi poliisi-, tulli- tai oikeusviranomaisen tai muun julkisen viranomaisen palveluksessa, ja jotka ovat käytettävissä vähintään yhtä arviointikertaa varten. >EP:n äänestyksessä hyväksytty teksti> a) Arvioinnin tekevät komission ja jäsenvaltioiden nimeämät asiantuntijat. Asiantuntijat, joilla on oltava perusteellinen kokemus järjestäytyneen rikollisuuden torjunnasta poliisi-, tulli- tai oikeusasioissa, tekevät ehdotuksia arvioinnin johtopäätöksiksi, jotka hyväksytään 8 artiklan mukaisesti. Jokainen jäsenvaltio ilmoittaa komissioon yhdestä kolmeen asiantuntijaa, jotka ovat käytettävissä vähintään yhtä arviointikertaa varten. Komissio itse nimeää vähintään viisi ja enintään kymmenen asiantuntijaa. (Tarkistus 8) 3 artiklan b kohta >Alkuperäinen teksti> b) Puheenjohtajavaltio laatii luettelon jäsenvaltioiden nimeämistä asiantuntijoista ja toimittaa sen MAT:n jäsenille. >EP:n äänestyksessä hyväksytty teksti> b) Komissio laatii luettelon komission ja jäsenvaltioiden nimeämistä asiantuntijoista ja toimittaa sen MAT:n jäsenille. (Tarkistus 9) 4 artikla >Alkuperäinen teksti> Puheenjohtajavaltio muodostaa jokaista arvioitavaa jäsenvaltiota varten 3 artiklassa tarkoitetussa luettelossa olevista asiantuntijoista kolmen muun kuin arvioitavan jäsenvaltion kansalaisista koostuvan asiantuntijoiden ryhmän. Valittujen asiantuntijoiden nimet ilmoitetaan MAT:lle. Nämä asiantuntijat muodostavat arviointiryhmän. Arviointiaiheista riippuen komissio voi osallistua asiantuntijaryhmien työskentelyyn(1). Neuvoston pääsihteeristö avustaa arviointiryhmää kaikissa sen tehtävissä. Asiantuntijaryhmän työstä aiheutuvat kulut rahoitetaan neuvoston viimeistään kolmen kuukauden kuluttua tämän yhteisen toiminnan voimaantulosta hyväksymän erityisrahoitusohjelman mukaisesti. >EP:n äänestyksessä hyväksytty teksti> Arvioinnin suorittaa asiantuntijaryhmä. Ryhmä koostuu yhdestä komission ja kahdesta jäsenvaltioiden nimeämästä asiantuntijasta. Asiantuntijat valitaan jokaista arviointia varten erikseen asiantuntijaluettelosta satunnaisotannalla. He eivät saa olla arvioitavan jäsenvaltion kansalaisia. Jäsenvaltioiden nimeämistä asiantuntijoista aiheutuvat kulut rahoitetaan neuvoston viimeistään kolmen kuukauden kuluttua tämän yhteisen toiminnan voimaantulosta hyväksymän erityisrahoitusohjelman mukaisesti. (Tarkistus 10) 5 artikla >Alkuperäinen teksti> Puheenjohtajavaltio laatii neuvoston pääsihteeristön avustamana 2 artiklan a kohdan mukaisesti tarkasti määritettyyn arviointiaiheeseen liittyvän kyselylomakkeen, jota käytetään kaikkien jäsenvaltioiden arvioinnissa, ja esittää sen MAT:n hyväksyttäväksi. Tarkoituksena on koota kyselylomakkeeseen kaikki arviointiin tarvittavat tiedot. Arvioitavan jäsenvaltion on vastattava kyselyyn annetussa määräajassa ja mahdollisimman täydellisesti sekä tarvittaessa liitettävä siihen kaikki asiaankuuluvat oikeussäännökset ja tekniset ja käytännön tiedot. >EP:n äänestyksessä hyväksytty teksti> Komissio laatii 2 artiklan a kohdan mukaisesti tarkasti määritettyyn arviointiaiheeseen liittyvän kyselylomakkeen, jota käytetään kaikkien jäsenvaltioiden arvioinnissa, ja esittää sen MAT:n hyväksyttäväksi. Tarkoituksena on koota kyselylomakkeeseen kaikki arviointiin tarvittavat tiedot. Arvioitavan jäsenvaltion on vastattava kyselyyn annetussa määräajassa ja mahdollisimman täydellisesti sekä tarvittaessa liitettävä siihen kaikki asiaankuuluvat oikeussäännökset ja tekniset ja käytännön tiedot. (Tarkistus 11) 6 artikla >Alkuperäinen teksti> Saatuaan vastauksen kyselyyn arviointiryhmä matkustaa arvioitavaan jäsenvaltioon tavatakseen poliittisia päättäjiä, hallinto-, poliisi-, tulli- tai oikeusviranomaisia tai muita asiaankuuluvia tahoja sen vierailuohjelman mukaisesti, jonka asianomainen jäsenvaltio on laatinut ottaen huomioon arviointiryhmän esittämät toivomukset. >EP:n äänestyksessä hyväksytty teksti> Saatuaan vastauksen kyselyyn arviointiryhmä matkustaa arvioitavaan jäsenvaltioon tavatakseen poliittisia päättäjiä, mukaan lukien Euroopan parlamentin jäseniä, hallinto-, poliisi-, tulli- tai oikeusviranomaisia tai muita asiaankuuluvia tahoja sen vierailuohjelman mukaisesti, jonka asianomainen jäsenvaltio on laatinut ottaen huomioon arviointiryhmän esittämät toivomukset. (Tarkistus 13) 8 artiklan a kohta >Alkuperäinen teksti> a) Puheenjohtajavaltio toimittaa MAT:n jäsenille luottamuksellisena ehdotuksen kertomukseksi ja ne arvioitavan jäsenvaltion huomiot, joita arviointiryhmä ei ole ottanut huomioon kertomuksessaan. >EP:n äänestyksessä hyväksytty teksti> a) Komissio toimittaa MAT:n jäsenille luottamuksellisena ehdotuksen kertomukseksi ja ne arvioitavan jäsenvaltion huomiot, joita arviointiryhmä ei ole ottanut huomioon kertomuksessaan. (Tarkistus 15) 8 artiklan d kohta >Alkuperäinen teksti> d) Puheenjohtajavaltio toimittaa vuosittain Euroopan parlamentille yhteenvedon MAT:n johtopäätöksistä. >EP:n äänestyksessä hyväksytty teksti> d) Neuvoston puheenjohtajavaltio ilmoittaa Euroopan parlamentille joka vuosi MAT:n johtopäätöksistä ja kaikista neuvoston laatimista suosituksista ottaen huomioon 9 artiklan a ja b kohdan mukaisen kaiken tiedon luottamuksellisuuden. (Tarkistus 16) 10 artikla >Alkuperäinen teksti> Viimeistään ensimmäisen kaikkia jäsenvaltioita koskevan arviointikierroksen päätyttyä neuvosto tarkastelee järjestelmän sääntöjä ja soveltamisalaa sekä mukauttaa tarvittaessa tätä yhteistä toimintaa. >EP:n äänestyksessä hyväksytty teksti> Ensimmäisen kaikkia jäsenvaltioita koskevan arviointikierroksen päätyttyä komissio tarkastelee järjestelmän sääntöjä ja soveltamisalaa sekä laatii tarvittaessa ehdotuksen yhteisen toiminnan mukauttamiseksi. Neuvosto tekee parlamenttia kuultuaan päätöksen tästä ehdotuksesta. Lainsäädäntöpäätöslauselma, johon sisältyy Euroopan parlamentin lausunto ehdotuksesta yhteiseksi toiminnaksi järjestäytyneen rikollisuuden torjunnan alan kansainvälisten sitoumusten soveltamista ja täytäntöönpanoa koskevan arviointijärjestelmän perustamisesta (10406/2/97 - C4-0479/97 - 97/0912(CNS)) (Kuulemismenettely) Euroopan parlamentti, joka - ottaa huomioon neuvoston ehdotuksen (10406/2/97 - 97/0912(CNS)), - neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0479/97), - ottaa huomioon työjärjestyksensä 58 artiklan, - ottaa huomioon kansalaisvapauksien ja sisäasiain valiokunnan mietinnön (A4- 0355/97); 1. Hyväksyy neuvoston ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Kehottaa puhemiestään välittämään tämän lausunnon neuvostolle ja komissiolle.